Държавен вестник, бр. 38, 2021 г., стр. 58

СТР.  58	
Д Ъ Р Ж А В Е Н  В Е С Т Н И К 	
БРОЙ  38
63 
.6 
Необходимо е провеждане на изпитване върху прототип на вертикална 
преграда или палуба в съответствие с Кодекса за прилагане на процедури за 
пожарни изпитания, за да се гарантира, че отговарят на горните изисквания. 
7.2.2    „Материали за ограничаване на пожари“ са тези материали, които имат 
характеристики, съответстващи на изискванията на Кодекса за прилагане на процедури за 
пожарни изпитания. 
7.2.3    „Незапалим материал“ е материал, който не гори и не произвежда запалими пари в 
количества, достатъчни да се самозапалят, когато бъдат нагрети до температура от около 
750°C, като това се определя в съответствие с Кодекса за прилагане на процедури за 
пожарни изпитания. 
7.2.4    „Стандартно изпитване за определяне на температурата на възпламеняване“ е 
изпитване, при което образци от съответните вертикални прегради, палуби или други 
конструкции се изпитват в пещ чрез специфичен метод на изпитване в съответствие с 
Кодекса за прилагане на процедури за пожарни изпитания. 
7.2.5    Думите „еквивалентен материал” в израза „стомана или друг еквивалентен материал” 
означават всеки незапалим материал, който сам по себе си или с изолация притежава 
структурни свойства, които са еквивалентни на стоманата след подлагане на реално 
изпитване за определяне на температурата на възпламеняване (напр. алуминиева сплав с 
подходяща изолация). 
7.2.6    „Ниска скорост на разпространение на пламъка“ означава, че описаната по този начин 
повърхност има адекватно съпротивление на разпространяването на пламъка, което се 
определя в съответствие с Кодекса за прилагане на процедури за пожарни изпитания. 
7.2.7    „Димонепроницаемо“ или „способно да предотврати преминаването на дим“ 
означава, че отделение, изработено от незапалими материали или материали за ограничаване 
на пожари, може да предотврати преминаването на дим. 
7.3       Класификация на използването на помещенията 
7.3.1    За целите на класификацията на използването на помещенията в съответствие с 
опасността от пожар се прилага следното групиране: 
.1 
„Зоните с висок риск от пожар“, посочени в таблици 7.4-1 и 7.4-2 от А, 
включват следните помещения: 
-          машинни отделения 
-          ро-ро помещения 
-          помещения, в които се намират опасни стоки 
-          помещения от специална категория 
-          складови помещения, съдържащи запалими течности 
-          камбузи 
- 
търговски складове с палубна площ от 50 m2 или по-голяма, съдържащи 
64 
запалими течности за продажба 
-          шахти, имащи директна връзка с горните помещения. 
.2 
„Зоните с умерен риск от пожар“, посочени в таблици 7.4-1 и 7.4-2 от Б, 
включват следните помещения: 
-          спомагателни машинни отделения, както са определени в 1.4.4. 
- 
складове, в които има опаковани напитки със съдържание на алкохол, 
непревишаващо 24% 
-          помещения за екипажа, в които има места за спане 
-          обслужващи помещения 
- 
търговски складове с палубна площ, по-малка от 50 m2, съдържащи 
ограничено количество запалими течности за продажба и в които не е 
обособен отделен склад 
- 
търговски складове с палубна площ 50 m2 или по-голяма, в която няма 
запалими течности 
-          шахти, имащи директна връзка с горните помещения. 
.3 
„Зоните с малък риск от пожар“, посочени в таблици 7.4-1 и 7.4-2 от В, 
включват следните помещения: 
-          спомагателни машинни отделения, както са определени в 1.4.5. 
-          товарни помещения 
-          отделения за резервоари за гориво 
-          обществени помещения 
-          резервоари, празни пространства и зони с малък или никакъв риск от 
пожар 
-          павилиони за ободряващи напитки 
-          търговски складове, различни от посочените в 7.3.1.1 и 7.3.1.2. 
-          коридори в пътнически зони и стълбищни заграждения 
-          помещения за екипажа, различни от посочените в 7.3.1.2. 
-          шахти, имащи директна връзка с горните помещения. 
.4         „Пунктове за управление“, посочени в таблици 7.4-1 и 7.4-2 от Г, както е 
определено в 1.4.15. 
.5 
„Евакуационните пунктове и външните аварийни маршрути“, посочени в 
таблици 7.4-1 и 7.4-2 от Д, включват следните зони: 
-          външни стълби и открити палуби, използвани за аварийни изходи